stanford-oval/wikipedia huggingface dataset:
Riina Tanskanen
Teokset

Tympeät tytöt – Aikuistumisriittejä.  Helsinki:  Into, 2021.  ISBN 978-952-351-636-6.
Tanskanen, Riina & Kuoppa, Samu: Kapitalismin suuri illuusio.  Helsinki:  Into, 2023.  ISBN 978-952-393-066-7.
Aiheesta muualla

Roivainen, Roosa: Tympeät tytöt -taiteilija Riina Tanskanen, 22, näyttää, miten karua ja kaunista tyttöys on: ”Haluan levittää tyttöyden ilosanomaa” Anna.fi. 12.7.2021.
Lempola, Kirsi: Riina Tanskanen kuvittaa naisten kokemaan syrjintää: ”Jokaisella ihmisellä on feminiinisiä piirteitä, joita yhteiskunta halveksuu” Radio Moreeni. 29.10.2021.
Tympeiden tyttöjen taiteilija Riina Tanskanen Yle Areena. 9.8.2021.
Maria Normanbylainen

Äiti Maria Normanbylainen (14. toukokuuta 1912 Basel, Sveitsi – 25. marraskuuta 1977), siviilinimeltään Lydia Gysi, oli kristillinen platonisti ja ensimmäisen Englantiin perustetun Ekumeeniseen patriarkaattiin kuuluvan ortodoksisen naisluostarin perustaja ja sen igumenia.
Äiti Maria syntyi Baselissa, opiskeli sairaanhoitajaksi ja työskenteli näissä tehtävissä Ranskassa sotilassairaalassa ja Punaisen Ristin palveluksessa. Myöhemmin hän aloitti teologian opinnot ja suoritti siinä tohtorin tutkinnon. Väitöskirjan aiheena oli platonismi ja kartesiolaisuus Ralph Cudworthin filosofiassa (väitöskirja: Platonism and Cartesianism in the Philosophy of Ralph Cudworth).
Nuoruus

Äiti Maria Normanbyläinen eli Lydia Gysi syntyi Sveitsissä Baselissa 14.5.1912 metodistiperheeseen. Hänen vanhempansa olivat Ernst ja Martha Gysi.
Sairaanhoitajuus ja kääntyminen ortodoksisuuteen

Gysi suoritti sairaanhoitajan yleistutkinnon 1935 Zürichin sairaanhoito-oppilaitoksessa. Valmistuttuaan hän muutti vuonna 1936 Pariisiin ja aloitti työt Neuillyn amerikkalaisessa sairaalassa. Gysi kiinnostui ortodoksisuudesta jo varhain. Pariisissa ollessaan hän tutustui äiti Maria Skobtsovaan, ja vuonna 1937 Lydia Gysi liitettiin ortodoksisen kirkon yhteyteen. Hän palasi Baseliin suorittamaan kätilökurssin 1938. Hän liittyi Punaiseen Ristiin 1942 ja toimi Etelä-Ranskassa keskitysleirin läheisyydessä kätilönä auttamassa espanjalaisia ja juutalaisia odottavia äitejä. Tuona aikana Gysi toimi maanalaisessa vastarintaliikkeessä, mutta näistä vaiheista tiedetään vain vähän.
Opinnot

Gysi palasi Sveitsiin 1943 ja aloitti opinnot Baselin yliopiston teologisessa tiedekunnassa vuonna 1944. Hän siirtyi filosofiseen tiedekuntaan 1947. Gysi piti platonisti Hermann Gaussia hengellisenä isänään. Gaus ohjasi Gysin väitöskirjatyön Cambridgen platonisteista. Gysi kirjoitti tutkimustaan Englannissa. Vuonna 1950 Gysi väitteli Sveitsissä tohtoriksi otsikolla Platonismi ja kartesiolaisuus Ralph Cudworthin filosofiassa.
Luostarielämä ja kirjoittaminen

Väitöksen jälkeen Gysi palasi Englantiin. Hänellä oli selkeä kutsumus luostarielämään, mutta Englannissa ei tuolloin ollut ortodoksista naisluostaria. Gysi liittyi anglikaaniseen benediktiiniläisluostariin, Pyhän Marian luostariin West Mallingissa. Vuosina 1951–1965 Gysi kirjoitti luostarissa useita hengellisiä ja filosofisia tekstejä: Jumalan pyhien yksinäisyys (1951), Kaksi temppeliä (1951), Johdatus jumalalliseen liturgiaan (1954), tutkielma profeetta Jeremiaasta (1954), Jeremiaan runojen käännöksiä ja kertomuksia hänen elämästään (1954), psalmikäännöksiä (1955), Jeesus-rukous (1956), Kätketty aarre (1959),selvennä Sceptrum Regale (1960), Jesajan tekstien käännökset (1960). Piispa Anthony vihki 24. syyskuuta 1958 Lydia Gysin nunna Mariaksi Pyhän Marian luostarin kirkossa. 1972 ilmestyi Äiti Marian ja professori Jaegerin Cambridgen platonisteista kirjoittama tutkimus Zeugnis für die Einheit.
Filgraven ortodoksiluostarissa

Äiti Maria vaikutti perustamassaan ortodoksisessa Filgraven luostarissa vuosina 1965–1974. Hänelle annettiin 14. heinäkuuta 1971 igumenian arvo, ja luostarisääntö allekirjoitettiin. Vuonna 1975 luostari muutti Yorkshireen Whitbyyn. Äiti Maria sairastui syöpään 1973. Hän kuoli 25. marraskuuta 1977.
Kirjallisuutta

Normanbylainen, Äiti Maria: Kirkas pimeys. Kirjeitä.  Suomentanut Pia Koskinen-Launonen. Kirjaneliö, 1988 [1979].
Normanbylainen, Äiti Maria: Kätketty aarre. Ortodoksisen apofaattisen teologian sovellutus.  Suomentanut Pia Koskinen-Launonen. Kirjaneliö, 1987.
Aiheesta muualla

Äiti Maria Normanbylainen / Ortodoksi.net
Rautatienkatu (Tampere)

Rautatienkatua Kyttälässä. Näkymä kohti pohjoista.
Rautatienkatu on pohjois-eteläsuuntainen katu Tampereen keskustassa. Sen pohjoispää sijaitsee Jussinkylän kaupunginosassa Vuorikadun risteyksessä, eteläpää Kyttälässä Vuolteenkadun risteyksessä. Katu on noin kilometrin pituinen.
Kadun nimi viittaa viereiseen rautatiehen. Tämä Hämeenlinnan ja Tampereen välinen rataosuus valmistui 1876. Nimi Rautatienkatu esiintyi jo Kyttälän asemakaavaluonnoksessa vuonna 1879, mutta kaupunginvaltuusto vahvisti kaavan vasta myöhemmin, vuonna 1886.
Rakennuskanta ja julkinen taide

Rautatienkadun varrella on kaksi valtakunnallisesti merkittävää rakennuskohdetta: Rautatieasema (1936) ja Tuomiokirkko (1906). Rautatienkadun ja Hämeenkadun risteyksessä sijaitsee Rautatieläisten talo (1896) ja Hotelli Emmauksen talo (1936), jotka ovat puolestaan osa valtakunnallisesti merkittävää Hämeenkadun, Hämeensillan ja Keskustorin rakennuskokonaisuutta.
Muita Rautatienkadun huomattavia kohteita ovat esimerkiksi Ortodoksinen kirkko (1898) ja Klassillinen koulu (1907). Rautatienkadulla sijaitsee myös Tampereen entinen pääpostitalo (1972).
Rautatienkadun ja Itsenäisyydenkadun kulmauksessa olevaan Posteljooninpuistoon on pystytetty muistomerkki laulaja Olavi Virralle. Taiteilija Aimo Talevan suunnitteleman teräsveistoksen nimi on Elämän virta, ja se on valmistunut vuonna 1984.
Aiheesta muualla

Kuvia tai muita tiedostoja aiheesta Rautatienkatu Wikimedia Commonsissa
Tampereen rautatieasema.
Reggae

Jamaikalaisen Pentateuch-yhtyeen laulaja.
Reggae on musiikkityyli, joka syntyi Jamaikalla 1960-luvun lopulla. Reggaen juuret ovat perinteisessä afrikkalais-karibialaisessa musiikissa sekä rhythm and bluesissa. Ska ja rocksteady ovat jamaikalaisia reggaen edeltäjiä. Niitä kaikkia yhdistää vahvasti synkopoitu takapotkurytmi, jossa korostetaan tahdin toista ja neljättä osaa. Reggaella on läheisiä yhteyksiä rastafari-uskontoon.
Etymologia

Reggae-nimitystä käytti levyllä ensin Toots Hibbert, jonka yhtye Toots & the Maytals julkaisi kappaleen ”Do the Reggay”. Hibbert tunsi sanan katukielestä mutta ei muista, miksi käytti sitä laulunsa nimessä. Sana on mahdollisesti johdettu rähjäisyyttä tarkoittavasta jamaikanenglannin sanasta (vrt. englannin rags, ragged). Sanan merkitys laajeni sitten Hibbertin mukaan tarkoittamaan jokapäiväisiä, tavallisten köyhien ihmisten asioita. Reggaemuusikko Joe Higgsin mukaan sana reggae tuli sanasta streggae, ja joidenkin mukaan reggae tarkoitti karkeaa katukäytöstä.
Historia

1960-luvun alussa jamaikalaiset levytuottajat, kuten Coxsone Dodd ja Duke Reid, alkoivat tuottaa sound systemiensä käyttöön kotikutoista vastinetta amerikkalaiselle rhythm and blues -musiikille. He synnyttivät nopeatempoisen tyylin, joka tunnetaan nimellä ska. Tyylin tunnetuin edustaja maailmalla on Studio Onelle runsaasti levyttänyt The Skatalites. Muita artisteja olivat muun muassa Justin Hinds ja Prince Buster. Vuoden 1967 tienoilla takapotkuvetoinen tyyli tasaantui ja nopeus laski soul-vaikutteisemmaksi rocksteadyksi. Rocksteadyn tähtiä olivat enimmäkseen rakkauslauluja esittäneet laulajat ja lauluyhtyeet, kuten Paragons, Heptones, Alton Ellis, Ken Boothe ja Slim Smith. Bob Marley, joka myöhemmin vei reggaen maailmanlaajuiseen suosioon, nauhoitti myös rocksteady-lauluja uransa alkuvaiheessa.
Poliittisten olojen muuttuessa epävakaammiksi 1960-luvun lopulla musiikkikin muuttui. Syntyi militantimpi reggae, jonka laulut käsittelivät rakkauden sijasta ympäröivää sosiaalista todellisuutta. Reggae syntyi ilmaisemaan Jamaikan köyhien, rikollisuuden vaivaamien slummien ääniä ja olosuhteita.
Yksi ensimmäisistä reggaeartisteista oli Toots & the Maytals, jonka kappale ”54-46 (That’s My Number)” oli hitti vuonna 1968. Suosioon nousi myös The Wailers, jonka muodostivat Bob Marley, Peter Tosh ja Bunny Wailer. Laulaja Jimmy Cliff saavutti kansainvälistä mainetta esiintymällä reggae-aiheisessa menestyselokuvassa Kingstonin kovanaama (1972), joka vaikutti paljon reggaen leviämiseen Jamaikan ulkopuolelle.
Sitä reggaen tyylilajia, jonka Bob Marley teki tunnetuksi, kutsutaan roots reggaeksi. Rootsin rinnalla kehittyi instrumentaalinen reggae-tyyli dub, jonka tärkeimpiä kehittäjiä olivat studioissa miksaajina ja tuottajina toimineet King Tubby, Lee ”Scratch” Perry, King Jammy ja Scientist.
Reggae alkoi pian yhdistyä jamaikalaiseen rastafariuskontoon, jota tunnustivat reggae-artisteista esimerkiksi Wailers, Big Youth, Black Uhuru, Burning Spear ja Culture. Eroottista rakkautta ylistävän ”Lover’s Rockin” edustajia olivat esimerkiksi Dennis Brown, Gregory Issacs ja Maxi Priest.
Reggae tuli 1970-luvulla suosituksi myös Britannissa, Yhdysvalloissa ja Afrikassa. Britanniaan reggae rantautui jamaikalaisten siirtolaisten tuomana. Tunnettuja brittiläisiä reggaeartisteja ovat esimerkiksi Aswad, Steel Pulse ja UB40. Yhdysvalloissa kiinnostuttiin ennen kaikkea Bob Marleysta. Maailmalle leviämisensä myötä reggae myös fuusioitui muiden musiikkityylien kanssa.
Bob Marleyn kuoltua ja uuden poliittisen väkivallan aallon alettua Jamaikalla 1980-luvun alussa jamaikalainen reggae alkoi aiheiltaan keskittyä taas entistä enemmän hauskanpitoon ja muihin maallisiin aiheisiin. Syntyi dancehalliksi kutsuttu uusi tyyli, joka oli aiempaan reggaeen verrattuna rytmisesti riisutumpaa. Dancehallin vuonna 1985 kehittynyt digitaalinen (Euroopassa myös raggana tunnettu) versio on nykyisin soitetuinta musiikkia Jamaikalla. 1990-luvun puolivälissä tiedostava reggae nosti päätään ja useissa jamaikalaisissa studioissa alettiin tuottaa taas perinteisempää reggaeta. Uuden sukupolven artisteja olivat Sizzla, Tony Rebel, Garnett Silk ja Luciano.
Reggae Suomessa

Reggae saapui Suomeen 1970-luvulla. Yksi alkuaikojen merkittävimpiä yhtyeitä oli Top Ranking Eric and the Astronauts in Babylon. Suomen reggaen uranuurtajana voidaan pitää Mike Thomasia. Hän on kansainvälinen reggae-muusikko, joka vuonna 1985 muutti Suomeen suomalaisen vaimonsa kanssa. Sitä ennen Thomas työskenteli useiden reggaen huippunimien kanssa.
Ensimmäinen[lähde? ] suomenkielinen reggae-kappale lienee ollut Mikko Alatalon kappale ”Saara” (1976). Riki Sorsa edusti Suomea Eurovision laulukilpailuissa vuonna 1981 suomenkielisellä ”Reggae OK” -kappaleellaan.
Suomenkielinen reggae nousi suuren yleisön tietoisuuteen erityisesti Soul Captain Bandin Jokaiselle tulta -levyn (2001) myötä. Yhtyeen jäsenet, tunnetuimpina ehkä vokalistit Jukka Poika ja Nopsajalka, ovat sittemmin esiintyneet muissakin kokoonpanoissa. Samaan kokoonpanoon liittyi Komposti Sound, joka vastasi useimmiten Helsingin reggae-tansseista. Komposti Sound valittiin 2004 ensimmäisessä suomalaisessa soundclashissa suosituimmaksi suomalaiseksi sound systemiksi. Soul Captain Bandin lisäksi vuosituhannen alun suosituimpia ja aktiivisimpia orkestereita olivat jyväskyläläinen Laulurastas, oululainen Jatavi sekä Helsingissä vaikuttanut Dashing Waves.
Suomen reggae-skeneen on sittemmin ilmaantunut useampiakin esiintyjiä, kuten Puppa J & Tasottavat sekä sound systemeistä Lion Head, Black Hula Sound, MPV, Healing Of The Nation, Irie Sound, Pouta Sound, Raappana ja Black Bear Sound.
Aiheesta muualla

Kuvia tai muita tiedostoja aiheesta Reggae Wikimedia Commonsissa
Bob Marley.
Jukka Poika.
Race 07 – The Official WTCC Game

| Race 07 – The Official WTCC Game |
| --- | --- |

Kehittäjä:  SimBin
Julkaisija:  SimBin
Jakelija:  Viva Media, Steam ja Humble Store
Pelimoottori:  ISImotor (muokattu)
Julkaistu:  EU 12.10. 2007
Lajityyppi:  ajopeli
Pelimuoto:  yksinpeli, moninpeli
Ikäluokitus:  ESRB: E  
Alusta:  Windows
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK  : 
Race 07 – The Official WTCC Game (lyh. Race'07) on SimBinin ajopeli, jossa simuloidaan FIA WTCC -mestaruussarjan kisoja.
Peliin on julkaistu useita lisäosia, jotka laajentavat kalustoa mm. FIA GT ja STCC luokkiin.
Lisäosat

GT Power Pack
GTR Evolution
RACE 07: Andy Priaulx Crowne Plaza Raceway
Race Injection
Race On
RETRO
STCC – The Game 1
STCC – The Game 2
WTCC 2010 – Expansion Pack for RACE 07
Suosio

Yksi pelin suosioon vaikuttaneista tekijöistä on sen tukemat laajat mahdollisuudet modattavuuteen.
Aiheesta muualla

Race 07: Official WTCC Game MobyGamesissa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Race 07
Käännös suomeksi
Renown-luokka (taisteluristeilijä)

| Renown-luokka |
| --- | --- |


Tekniset tiedot
Uppouma:  26 924 t (standardi) 31 346 t (täyteen kuormattu)
Pituus:  241,9 m (kokonaispituus) 240 m (vesiraja)
Leveys:  27,42 m
Syväys:  8,91 m
Miehistöä:  1 250
Aseistus
Meritorjunta:  6 × 15" tykkiä kaksoistorneissa 17 × 4" tykkiä 2 × 21" torpedoputkea
Ilmatorjunta:  2 × 3" ilmatorjuntatykkiä
Renown-luokka oli Britannian kuninkaallisen laivaston kolmen taisteluristeilijän muodostama alusluokka ensimmäisessä ja toisessa maailmansodassa. Aluksista ainoastaan kaksi valmistui ja kolmannen HMS Resistancen tilaus peruttiin 26. elokuuta 1914.
Alusten oli alun perin suunniteltu olevan Revenge-luokan taistelulaivoja. Odotus lyhyestä sodasta aiheutti alusten rakentamiseen viivettä niin, että ne eivät valmistuneet ajoissa. Amiraali Fisher kuitenkin kiirehti alusten valmistamista, jotta laivasto saisi kaikki mahdolliset raskaat taisteluyksiköt käyttöönsä. Tällöin suunnitteluosaston päällikkö piirsi aluksista taisteluristeilijöitä pidentämällä runkoa, vähentämällä tornien määrää neljästä kolmeen ja ohentamalla panssarointia. Suunnittelun tuloksena rakennusaika lyheni niin, että alukset saatiin palveluskäyttöön Skagerrakin taistelun jälkeen.
Luokan aluksista ainoastaan HMS Repulse osallistui ensimmäisen maailmansodan aikana taistelutoimiin, kun se otti 1917 osaa toiseen Helgolandin taisteluun 1917. Kumpikin valmistuneista luokan aluksista modernisoitiin kahdesti sotien välillä. 1920-luvulla lisättiin alusten suojaa ja 1930-luvulla modernisointi kattoi suuren osan alusten järjestelmistä. Repulse kiersi HMS Hoodin kanssa maapallon 1923-1924 sekä otti osaa Espanjan sisällissodan aseiden vientikiellon valvontaan. HMS Renown oli kuninkaallisen perheen kuljetuksissa sekä taisteluristeilijäviirikön lippulaivana Hoodin huoltojen aikana.
Toisessa maailmansodassa kumpikin alus osallistui sodan alun Admiral Graf Speen etsintään, Norjan taisteluihin sekä Bismarckin etsintään. Japanin laivaston ilmavoimat upotti 10. joulukuuta 1941 Repulsen Etelä-Kiinan merellä. Renown oli pääosan vuosista 1940-1941 Force H:ssa Gibraltarilla suojaten Maltan saattueita, joiden yhteydessä se osallistui Spartiventon taisteluun. Vuoden 1932 alussa se oli Kotilaivastossa suojaten Jäämeren saattueita. Alus palasi Force H:hon Pohjois-Afrikan maihinnousun aikana, minkä jälkeen se vietti pääosan vuodesta 1943 modernisoitavana tai kuljettaen pääministeri Winston Churchilliä liittoutuneiden kokouksiin. Alus siirrettiin 1944 Itäiseen laivastoon Intian valtamerelle, jossa se osallistui japanilaisten valtaamien alueiden takaisin valtaukseen. Alus palasi vuoden 1945 alussa Kotilaivastoon ja huollettiin sodan päätyttyä ennen reserviin siirtoa. Alus myytiin romutettavaksi 1948.
Razz

Razz on erityisesti anglosaksisessa maailmassa suosittu avopokerin muoto. Se muistuttaa seitsemän kortin avopokeria sillä erotuksella, että razzissa huonoin käsi on paras. Razzia pelataan tavallisesti "ace-to-five low"-muodossa, eli ässä on alin kortti ja 5-4-3-2-A vahvin käsi. Razzissa ei tunneta suoria eikä värejä. Jokereita ei käytetä.
Razz-jako pelataan seuraavasti. Aluksi pelaajille jaetaan kaksi piilokorttia ja yksi avokortti. Seuraa panostuskierros. Sitten vielä mukana olevat pelaajat saavat yhden kerrallaan kolme näkyvää korttia, ja jokaista korttia seuraa panostuskierros. Lopuksi jaetaan vielä yksi piilokortti. Jokaisella loppuun asti pelanneella on seitsemän korttia - neljä näkyvää ja kolme kuvapuoli alaspäin olevaa korttia.
Razzia pelataan tavallisesti limiittipelinä alkupanoksin. Ensimmäisellä kierroksella panostamisen aloittaa se pelaaja, jolla on korkein näkyvä kortti (bring it in). Ensimmäisellä kierroksella jokainen pelaaja sijoittaa pottiin myös alkupanoksen eli anten.
Razzia on pelattu World Series of Pokerissa vuodesta 1973. Nykyisin pelimuoto ei ole kovin suosittu, mutta sitä pelataan yhtenä pelinä ("kirjain R") H.O.R.S.E.-turnauksissa.
Aiheesta muualla

Säännöt englanniksi (Arkistoitu – Internet Archive)
Säännöt suomeksi (Arkistoitu – Internet Archive)
Resident Evil 5

| Resident Evil 5 |
| --- | --- |

Kehittäjä:  Capcom
Julkaisija:   Capcom  AU THQ 
Jakelija:  Steam, Humble Store, Nintendo eShop, Microsoft Store ja PlayStation Store
Ohjaaja:   Kenichi Ueda  Yasuhiro Anpo 
Tuottaja:  Jun Takeuchi
Käsikirjoittaja:   Haruo Murata  Yoshiaki Hirabayashi  Tsukasa Takenaka  Kenichi Ueda 
Taiteilija:  Jun Takeuchi
Säveltäjä:   Kota Suzuki  Hideki Okugawa  Akihiko Narita  Seiko Kobuchi  Wataru Hokoyama 
Pelisarja:  Resident Evil
Pelimoottori:  MT Framework v1.4
Julkaistu:   5. maaliskuuta 2009  PlayStation 3, Xbox 360:  JP 5. maaliskuuta 2009  NA EU 13. maaliskuuta 2009  Gold Edition JP 18. helmikuuta 2010  NA 9. maaliskuuta 2010  EU 12. maaliskuuta 2010  Microsoft Windows:  NA 15. syyskuuta 2009  JP 17. syyskuuta 2009  EU 18. syyskuuta 2009  PlayStation 4, Xbox One:  syksy 2016  
Lajityyppi:  kolmannen persoonan ammuntapeli, selviytymiskauhu
Pelimuoto:  yksinpeli, kaksinpeli, moninpeli
Ikäluokitus:   ESRB: M  Virheellinen ESRB-arvo  PEGI: 18 
Alusta:  PlayStation 3, Xbox 360, Microsoft Windows, PlayStation 4, Xbox One, Nintendo Switch
Jakelumuoto:  Blu-ray, DVD
Lisää peliartikkeleitaVideopelien teemasivulla
Infobox OK     : 
Resident Evil 5 on Capcomin kehittämä ja julkaisema kolmannen persoonan ammuntapeli. Capcom julkisti pelin heinäkuussa 2005 ja julkaisi sen maaliskuussa 2009 PlayStation 3:lle ja Xbox 360:lle. Pelin Microsoft Windows -versio julkaistiin syyskuussa 2009. Syksyllä 2016 peli julkaistiin myös PlayStation 4:lle ja Xbox Onelle, ja 29. lokakuuta 2019 peli sai myös Nintendo Switch -version.
Peli kuuluu Resident Evil -pelisarjaan. Peliä on myyty 9,10 miljoonaa kappaletta.
Pelaaminen

Kolmannesta persoonasta kuvattu Resident Evil 5 on pelattavuudeltaan on melko samankaltainen kuin edeltäjänsä Resident Evil 4 (2005). Peli on toimintapainotteinen, ja vihollisia voi tappaa esimerkiksi lähitaisteluliikkeillä. Mukana on myös ajoittaisia quick time event -haasteita, joissa täytyy ehtiä painamaan tiettyjä näppäimiä tarpeeksi nopeasti. Uutena liikkuvuutta parantavana tekijänä on mahdollisuus ottaa sivuttaisaskelia. Pelihahmo ei kuitenkaan voi liikkua tähdätessään. Tavaravalikkoa selataan reaaliajassa pelin aikana.
Peliä voi pelata sekä yksinpelinä tai kaksinpelinä. Yksinpelissä pelihahmon partneria Sheva Alomaria ohjaa tekoäly, vaikka pelaaja voikin hallita molempien hahmojen tavaravalikkoja. Kaksinpelissä molemmat hahmot ovat käytössä, ja peliä voi pelata joko jaetulla ruudulla tai verkossa. Läpipeluun jälkeen Sheva avautuu pelattavaksi hahmoksi myös yksinpeliin. Mukana on myös minipeli The Mercenaries, joka on toteutettu samaan tapaan kuin Resident Evil 4:ssä: tarkoitus on tappaa mahdollisimman monta vihollista aikarajan sisällä. Myös minipelissä on yhteistyömahdollisuus.
Pelissä on paljon erilaisia vihollisia, kuten Resident Evil 4:sta tuttujen ganadojen kaltaisia majineita, jotka osaavat juosta, väistää sekä käyttää teräaseita ja tuliaseita. Uusien vihollisien lisäksi pelissä on Resident Evil 2:sta tuttuja licker-hirviöitä. Pelaajat voivat kerätä pelimaailmasta rahaa ja aarteita, joilla voi ostaa hahmoille uusia aseita. Aseisiin voi myös ostaa tehostuksia.
Juoni

Entinen Special Tactics And Rescue Service eli S.T.A.R.S.-ryhmän jäsen ja nykyinen Bioterrorism Security Assessment Alliance eli BSAA-yhtiön jäsen Chris Redfield on vuonna 2009 lähetetty afrikkalaiseen Kijujun kaupunkiin pidättämään Ricardo Irving, ennen kuin tämä myy bio-orgaanisen aseen (BOW) pimeille markkinoille. Chris saa avukseen BSAA:an kuuluvan naisen nimeltä Sheva Alomar. Kijujussa kaksikko huomaa, että paikalliset ovat altistuneet parasiiteille ja muuttuneet vaarallisiksi majineiksi, ja että Kijujuun lähetetty BSAA:n Alpha-tiimi on teurastettu. Delta-tiimiin kuuluva Shevan oppi-isä Josh Stone antaa Chrisille tiedoston, josta hän löytää valokuvan entisestä partneristaan Jill Valentinesta, jonka Chris luuli kuolleen Albert Weskeriä vastaan vuonna 2006 käydyssä yhteenotossa. Protagonistit ovat saamassa Irvingin kiinni, mutta hän pakenee salaperäisen, kaapuun pukeutuvan hahmon avustuksella. Chris ja Sheva löytävät asiakirjoja, joissa on tietoa Irvingin omistamista öljykentistä tulvamailla. Kaksikko aikoo kokoontua Deltan kanssa, mutta he löytävät koko tiimin, Joshia lukuun ottamatta, BOW:n teurastamana. Chris uskoo Jillin olevan elossa ja lähtee etsimään tätä.
Chris ja Sheva löytävät tulvamailta vahingoittuneen Joshin ja jäljittävät hänen avullaan Irvingin, joka altistaa itsensä virukselle ja mutatoituu jättiläismäiseksi, mustekalan näköiseksi pedoksi. Protagonistit kukistavat hänet, ja viimeisillä sanoilla hän kertoo läheisessä luolassa olevan ”vastauksia kysymyksiin”. Chris ja Sheva löytävät todisteita, jotka paljastavat Tricell-yhtiön ottaneen haltuun Umbrella-korporaation entisen maanalaisen laboratorion ja jatkavan sen tutkimuksia. Laitoksessa on tuhansia koehenkilöitä sisältäviä kapseleita, mutta Chris ja Sheva tajuavat Jillin kapselin olevan tyhjä. He saavat tietää, että Tricellin Afrikan osaston toimitusjohtaja Excella Gionne vehkeilee Weskerin kanssa laukaistakseen lukuisia Uroboros-virusta sisältäviä ohjuksia ympäri maapalloa. Chris ja Sheva jahtaavat Excellaa ja saavat tietää, että Irvingiä auttanut salaperäinen henkilö on mielenhallintalaitteen avulla orjuutettu Jill. He irrottavat laitteen Jillistä, mutta Excella ja Wesker pakenevat Tricellin öljytankkerille. Lyhyen jälleennäkemisen jälkeen Jill käskee Chrisiä pysäyttämään Weskerin.
Chris ja Sheva pääsevät tankkerille ja kohtaavat Excellan, joka paetessaan pudottaa numerosarjallisia ruiskuja. Pääkannella Weskerin Uroboroksella tartuttama Excella mutatoituu jättiläismäiseksi pedoksi, jonka Chris ja Sheva onnistuvat kukistamaan satelliittilaaserilla. Jill kertoo heille radion kautta, että Weskerin yli-inhimilliset kyvyt ovat kumottavissa tietyllä annoksella vasta-ainetta. Sheva tajuaa, että Excellan pudottamat ruiskut voivat pysäyttää Weskerin. He seuraavat Weskeriä kannelle, ja altistavat tämän ruiskulle. Wesker yrittää paeta Uroboroksella ladatulla pommikoneella, mutta Chris ja Sheva lamauttavat koneen, aiheuttaen koneen pakkolaskun tulivuoreen. Tulivuoressa Chris ja Sheva tappavat Uroborokselle itsensä altistaneen Weskerin raketinheittimillä, ja pakenevat Jillin ja Joshin tarjoamalla helikopterikyydillä.
Lisäsisältö

Capcom on julkaissut pelille ladattavaa lisäsisältöä. Versus tarjoaa The Mercenaries -minipeliin uusia pelimuotoja ja se nostaa kahden pelaajan rajan neljään. Lost in Nightmares -episodi kertoo Chrisin ja Jillin Weskeriä vastaan käydyn yhteenoton tapahtumia vuonna 2006. Desperate Escape -episodi kertoo Jillin ja Joshin pakomatkasta Tricellin tankkerilta tulivuorelle. The Mercenaries Reunion tarjoaa uusia hahmoja, asuja ja esineitä The Mercenariesiin. Chrisin ja Shevan uudet asut ovat käytettävissä myös pääpelissä.
Pelin erikoisversio Resident Evil 5: Gold Edition sisältää pääpelin lisäksi kaiken ladattavan lisäsisällön, ja siinä on myös PlayStation Move -mahdollisuus.